CELEX: 62015CA0360
Language: lt
Date: 2018-01-30 00:00:00
Title: Sujungtos bylos C-360/15 ir C-31/16: 2018 m. sausio 30 d. Teisingumo Teismo (didžioji kolegija) sprendimas byloje (Hoge Raad der Nederlanden, Raad van State (Nyderlandai) prašymas priimti prejudicinį sprendimą) College van Burgemeester en Wethouders van de gemeente Amersfoort / X BV (C-360/15), Visser Vastgoed Beleggingen BV / Raad van de gemeente Appingedam (C-31/16) (Prašymas priimti prejudicinį sprendimą — Paslaugos vidaus rinkoje — Direktyva 2006/123/EB — Taikymo sritis — 2 straipsnio 2 dalies c punktas — Netaikymas elektroninių ryšių paslaugoms ir tinklams — 4 straipsnio 1 punktas — Sąvoka „paslauga“ — Mažmeninė prekyba prekėmis — III skyrius — Paslaugų teikėjų įsisteigimo laisvė — Taikymas visiškai vidaus situacijose — 15 straipsnis — Reikalavimai, kuriuos reikia įvertinti — Teritorinės ribos — Teritorinis planas, pagal kurį draudžiama komercinė veikla, susijusi su mažmenine prekyba nedidelėmis prekėmis geografinėse teritorijose, esančiose ne miesto centre — Miesto aplinkos apsauga — Elektroninių ryšių tinklų ir paslaugų leidimas — Direktyva 2002/20/EB — Išlaidos, susijusios su teise įrengti įrenginius, skirtus viešam elektroninių ryšių tinklui)

26.3.2018   
            
            
               LT
            
            
               Europos Sąjungos oficialusis leidinys
            
            
               C 112/2
            
         2018 m. sausio 30 d. Teisingumo Teismo (didžioji kolegija) sprendimas byloje (Hoge Raad der Nederlanden, Raad van State (Nyderlandai) prašymas priimti prejudicinį sprendimą) College van Burgemeester en Wethouders van de gemeente Amersfoort / X BV (C-360/15), Visser Vastgoed Beleggingen BV / Raad van de gemeente Appingedam (C-31/16)
   
   (Sujungtos bylos C-360/15 ir C-31/16) (1)
   
   ((Prašymas priimti prejudicinį sprendimą - Paslaugos vidaus rinkoje - Direktyva 2006/123/EB - Taikymo sritis - 2 straipsnio 2 dalies c punktas - Netaikymas elektroninių ryšių paslaugoms ir tinklams - 4 straipsnio 1 punktas - Sąvoka „paslauga“ - Mažmeninė prekyba prekėmis - III skyrius - Paslaugų teikėjų įsisteigimo laisvė - Taikymas visiškai vidaus situacijose - 15 straipsnis - Reikalavimai, kuriuos reikia įvertinti - Teritorinės ribos - Teritorinis planas, pagal kurį draudžiama komercinė veikla, susijusi su mažmenine prekyba nedidelėmis prekėmis geografinėse teritorijose, esančiose ne miesto centre - Miesto aplinkos apsauga - Elektroninių ryšių tinklų ir paslaugų leidimas - Direktyva 2002/20/EB - Išlaidos, susijusios su teise įrengti įrenginius, skirtus viešam elektroninių ryšių tinklui))
   (2018/C 112/02)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden, Raad van State
   
   
      Šalys pagrindinėje byloje
   
   
      Ieškovės: College van Burgemeester en Wethouders van de gemeente Amersfoort (C-360/15), Visser Vastgoed Beleggingen BV (C-31/16)
   
      Atsakovės: X BV (C-360/15), Raad van de gemeente Appingedam (C-31/16)
   
      Rezoliucinė dalis
   
   
               1.
            
            
               2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 2 straipsnio 2 dalies c punktas turi būti aiškinamas taip, kad ši direktyva netaikoma rinkliavoms, kurias lemianti aplinkybė yra susijusi su įmonių, įgaliotų teikti tinklų ir elektroninių ryšių paslaugas, teise tiesti viešojo elektroninių ryšių tinklo kabelius.
            
         
               2.
            
            
               Direktyvos 2006/123 4 straipsnio 1 punktas turi būti aiškinamas taip, kad mažmeninė prekyba prekėmis pagal šią direktyvą yra „paslauga“.
            
         
               3.
            
            
               Direktyvos 2006/123 III skyriaus, susijusio su paslaugų teikėjų įsisteigimo laisve, nuostatos turi būti aiškinamos taip, kad jos taikomos ir situacijai, kurios visos reikšmingos aplinkybės susijusios tik su viena valstybe nare.
            
         
               4.
            
            
               Direktyvos 2006/123 15 straipsnio 1 dalis turi būti aiškinama taip, kad pagal ją savivaldybės teritoriniame plane įtvirtintos taisyklės gali drausti mažmeninę prekybą nedidelėmis prekėmis geografinėse teritorijose, esančiose už šios savivaldybės miesto centro ribų, jei įvykdytos visos sąlygos, nustatytos šios direktyvos 15 straipsnio 3 dalyje, o tai turi patikrinti prašymą priimti prejudicinį sprendimą pateikęs teismas.
            
         
      (1)  OL C 346, 2015 10 19
   
   
      OL C 136, 2016 4 18.